JAV gyventojai
Jungtinės Amerikos Valstijos yra urbanizuota šalis, 80,6 % šalies gyventojų gyvena miestuose arba jų priemiesčiuose. Pasak Californians for Population Stabilization, JAV gyventojų prieaugis yra aukščiausias tarp išsivysčiusių pasaulio šalių. JAV gyventojų skaičius kirto 100 milijonų ribą maždaug 1915 m., 200 milijonų ribą 1967 m. ir 300 milijonų ribą 2006 m. spalio 17 d. Per XX amžių šalies gyventojų skaičius padidėjo gerokai daugiau nei tris kartus, nuo maždaug 76 milijonų gyventojų 1900 m. iki 281 milijono gyventojų 2000 m.